Catarina Ligendza

Catarina Ligendza (s. 18. lokakuuta 1937 Tukholma) on ruotsalainen oopperalaulaja, äänialaltaan sopraano.The Oxford Dictionary of Music (kuudes painos), toim. Tim Rutherford-JohnsonHon har sjungit alla drömroller HD

Ligendza opiskeli aluksi Tukholmassa, sitten Henriette Klink-Schneiderin johdolla Würzburgin konservatoriossa, tämän jälkeen Wienissä ja vielä Trude Eipperlen johdolla Stuttgartissa. Esiintymisuransa jo aloitettuaan hän täydensi opintojaan Josef Greindlin johdolla Saarbrückenissä.Zweedse sopraan Catarina Ligendza wordt 80 jaar Opera Nederland Myös Ligendzan vanhemmat Einar Beyron ja Brita Hertzberg olivat laulajia.

Ligendza teki oopperadebyyttinsä vuonna 1965 Linzissä kreivittären roolissa oopperassa Figaron häät. Vuosina 1966–69 Ligendza lauloi Saarbrückenin oopperassa ja vuosina 1970–1988 Deutsche Oper Berlinissä. Hän teki esiintymisiä myös esimerkiksi La Scalassa, Metropolitan-oopperassa ja Covent Gardenissa. Ligendza ansioitui etenkin Richard Wagnerin oopperoiden rooleissa. Hän esiintyikin vuosina 1971–1977 vuosittain Bayreuthin juhlilla ja teki paluun sinne vielä vuonna 1987.Catarina Ligendza Wagneropera.net Tukholmassa hän esiintyi vain joitain kertoja.

Ligendza vetäytyi esiintymisuraltaan vuonna 1988. Hän asettui Jämtlandiin ja toimi Opera Jemt -yhtiön taiteellisena johtajana. Hän on ollut vuodesta 1975 Ruotsin kuninkaallisen musiikkiakatemian jäsen, ja hänellä on Kammersängerin-arvonimi. Myös hänen miehensä Peter Ligendza on muusikko. 

 Lähteet 

Luokka:Ruotsalaiset oopperalaulajat
Luokka:Sopraanot
Luokka:Vuonna 1937 syntyneet
Luokka:Elävät henkilöt